പൊറാളി ക്വാറി ഖനനത്തിനെതിരേ മാതൃവേദി അംഗങ്ങളും സമരപന്തലില് കൂരാച്ചുണ്ട്: കായണ്ണ പഞ്ചായത്തിലെ ആറാം വാര്ഡ് പൊറാളി ക്വാറി ഖനനത്തിനെതിരേ കാറ്റുള്ളമല മാതൃവേദി അംഗങ്ങളും സമരവേദിയില്. പ്രദേശത്തെ നിരവധി കെട്ടിടങ്ങള്ക്ക് വിള്ളല് സംഭവിച്ചതിനെ തുടര്ന്ന് ക്വാറിയുടെ പ്രവര്ത്തനം നിര്ത്തിവയ്ക്കണമെന്നാവശ്യപ്പെട്ട് ജനകീയ പ്രതിരോധ സമരസമിതി അഞ്ചു ദിവസമായി കായണ്ണ പഞ്ചായത്ത് ഓഫീസിന് മുമ്ബില് നടത്തിവരുന്ന റിലേ സത്യഗ്രഹ സമരത്തിന് പിന്തുണയുമായാണ് മാതൃവേദി അംഗങ്ങള് സമരപന്തലില് എത്തിയത്. മദര് സുപ്പീരിയര് സിസ്റ്റര് ടെസി പീറ്റര് ഉദ്ഘാടനം ചെയ്തു. ഡെയ്സി പുന്നശേരി, അന്നക്കുട്ടി കോലാക്കല്, മേരി തേക്കനാല്, സിസ്റ്റര് ദിവ്യ റോസ്, ബിന്സി ഉഴുത്തുവാല്, സാലി ജോര്ജ്, സിസിലി പൊനാച്ചിയില് എന്നിവര് പ്രസംഗിച്ചു.